The Endless River

The Endless River (הנהר האינסופי) הוא אלבום האולפן ה-15 והאחרון של להקת הרוק המתקדם, פינק פלויד. האלבום הופק על ידי דייוויד גילמור, מרטין גלובר, אנדי ג'קסון ופיל מנזנרה, ויצא ברחבי העולם ב-7 בנובמבר 2014 (תאריך יציאה בבריטניה: 10 בנובמבר 2014). האלבום נמכר כדיסק יחיד, תקליט ויניל כפול ובמארז מיוחד עם הטבות לרוכשים שלא נמצא בהוצאה הסטנדרטית של האלבום. האלבום הוא הראשון מאז מותו של קלידן הלהקה ריצ'רד רייט שנפטר ב-2008. באלבום זה נכלל ניגונו של רייט בהקלטות שלפני מותו. זהו גם האלבום השלישי שנעשה תחת הנהגתו של דייוויד גילמור, לאחר עזיבתו של המנהיג הקודם, רוג'ר ווטרס שעזב ב-1985. The Endless River הוא גם האלבום הראשון שיצא תחת חברת פרלופון ווורנר מיוזיק גרופ, בעקבות רכישתה של EMI על ידי חברת יוניברסל מיוזיק גרופ ב-2012, הובילה למעבר לפרלופון שנרכשה על ידי וורנר מיוזיק גרופ. האלבום שנחשב כשירת הברבור של רייט, מכיל ברובו מוזיקת אמביינט אינסטרומנטלית. החומר מבוסס על 20 שעות של חומר מוקלט שלא יצא לאור שנכתב, הוקלט והופק יחד עם רייט במהלך ההקלטות לאלבום הקודם של הלהקה, The Division Bell ב-1993 (שם האלבום נלקח מהמילים האחרונות שבשיר "High Hopes" מאותו אלבום). העבודה על האלבום הסתיימה באולפן הצף של גילמור, אסטוריה, בין 2013 ל-2014. מידע על האלבום הודלף באינטרנט לאחר שפינק פלויד הודיעו על כך בהודעה רשמית. בקרב המעריצים נרשמה התלהבות ותגובות חיוביות לגבי האלבום, אולם חלק מהמעריצים הביעו בוז בשל היעדרותו של ווטרס מהפרויקט. הלהקה ופרלופון קידמו את האלבום באמצעות פרסומות בטלוויזיה ושלטי חוצות כשעטיפת האלבום מוצבת בערים כמו לונדון, ניו יורק, פריז, ברלין ומילאנו. עטיפת האלבום נעשתה על ידי אחמד אמד אלדין עם עיצוב על ידי Stylorouge. אוברי פאוואל התגייס בתור המנהל האמנותי של העטיפה. למרות שהאלבום ברובו אינסטרומנטלי, השיר האחרון שבו "Louder than Words", הוא היחיד שמושר ונכתב על ידי גילמור עם אשתו, פולי סמסון. השיר יצא לאינטרנט כסינגל ומשודר ברדיו ברחבי העולם. דייוויד גילמור - גיטרות, זמר, קלידים, גיטרת בס ניק מייסון - תופים, כלי הקשה ריצ'רד רייט - אורגן האמונד, פסנתר, קלידים, סינתסייזר גיא פראט - גיטרת בס בוב אזרין - בס ג'ון קארין - קלידים דיימון אידינס - קלידים גלעד עצמון - סקסופון (טנור), קלרינט שנטל לברטון - ויולה ויקטוריה לייון - כינור הלן נש - צ'לו הונור ווטסון - כינור דורגה מקברום - זמרת ליווי לואיס מארשל - זמרת ליווי שרה בראון - זמרת ליווי סטיבן הוקינג - דיבור דייוויד גילמור, מרטין גלובר, אנדי ג'קסון, פיל מנזרנה - מפיקים אנדי ג'קסון ודיימון אינדיס - הנדסת קול אוברי פאוול - מנהל אמנותי Stylorouge - עיצוב אחמד אמד אלדין - עטיפת אלבום מידע על האלבום The Endless River באתר MusicBrainz מידע על האלבום The Endless River באתר AllMusic האלבום The Endless River באתר Discogs האלבום The Endless River באתר ספוטיפיי האלבום The Endless River באתר דיזר האלבום The Endless River באתר אפל מיוזיק האלבום The Endless River באתר טיידל רז ישראלי, הגיע הזמן: פינק פלויד חוזרת לפסגה, באתר nrg‏, 16 בנובמבר 2014 שרון מולדאבי, ‏ורוד עתיק: האלבום החדש של פינק פלויד לא מייצר ריגושים, באתר גלובס, 17 בנובמבר 2014 ארי קטורזה‏, "The Endless River": פינק פלויד שמרנית אבל מציפה בזיכרונות, באתר וואלה, 20 בנובמבר 2014 Andy Greene, ‏Nick Mason: 'I'm Not Entirely Sure Pink Floyd Is Over', באתר הרולינג סטון Andy Greene, ‏David Gilmour: 'There's No Room in My Life for Pink Floyd', באתר הרולינג סטון Kory Grow, ‏Roger Waters Reminds Curious Fans: 'I Am Not Part of Pink Floyd', באתר הרולינג סטון Andy Greene, ‏Pink Floyd Say Goodbye, באתר הרולינג סטון